EkBass/fiwiki-20250220-pages-articles huggingface dataset:
Milka Alanen

Milka Alanen (s. 1972) on valokuvaaja. Hän on valmistunut Lahden Muotoiluinstituutista ja opiskelee Aalto-yliopiston Taiteen ja suunnittelun korkeakoulussa. Hän tekee taidevalokuvia sekä työskentelee useille julkaisuille henkilö-, kuvitus- ja reportaasikuvaajana. ==Julkaistut valokuvateokset, kuvitukset== * Uusia suomalaisia, kirj. Anni Valtonen, Like 2014 * Leikki vieköön, kirj. Kaisa Järnefelt, Meiju Niskala, Anne Vasko, Tammi 2014 * Makuelämyksiä, WSOY 2006 * Sokeana hetkenä, runokirja, kirj. Anni Sinnemäki, Nemo 2003 * Kuolema Kreikassa, valokuvateos, kirj. Esa Kero, Multikustannus 2004 * ==Teoksia museon kokoelmissa== * Helsingin taidemuseo, Stadin nuoret, 2000 ==Palkinnot== *Vuoden henkilökuva aikakauslehdessä, aikakauslehtikilpailu 2012 *Suomen taideyhdistyksen kirjallisuuspalkinto kuvituksesta Sokeana hetkenä, runokirja kirj. Anni Sinnemäki, Nemo 2003 *Vuoden Huiput, kunniamaininta kuvituksesta runokirja Sokeana Hetkenä, runokirja kirj. Anni Sinnemäki, Nemo 2003 *Vuoden kirjavaliot, kunniamaininta, Sokeana Hetkenä, runokirja kirj. Anni Sinnemäki, Nemo 2003 Luokka:Suomalaiset valokuvaajat Luokka:Vuonna 1972 syntyneet Luokka:Elävät henkilöt
Reetta Räty

Reetta Räty (s. 1974 Kuusamo) on suomalainen toimittaja. Räty valmistui valtiotieteiden maisteriksi Helsingin yliopistosta vuonna 1999 pääaineenaan valtio-oppi. Toimittajana hän aloitti Koillissanomat-paikallislehdessä. Räty toimi myös Ylioppilaslehden toimittajana. Vuonna 1995 hän aloitti Helsingin Sanomien kaupunkitoimituksessa. Vuosina 1997–2003 Räty oli Nyt-liitteen toimittaja ja toimitussihteeri sekä vuosina 2004–2007 esimies. Räty työskenteli Helsingin Sanomien toimituspäällikkönä, kunnes irtisanoutui tehtävästä heinäkuussa 2013 yhdessä Ville Blåfieldin ja Paula Salovaaran kanssa. Irtisanoutumiseen ei toimittajien mukaan liittynyt dramatiikkaa. He perustivat samana kesänä yrityksen Räty–Salovaara–Blåfield. Tammikuussa 2019 Räty aloitti Uutisvuodon kapteenina. Helmikuussa 2015 julkaistiin Rädyn ja Ville Blåfieldin teos Kuka hullu haluaa poliitikoksi?. Räty valittiin vuoden 2018 aikakauslehtitoimittajaksi.2018 aikakauslehtitoimittaja Aikakausmedia. Hänet valittiin myös Tampereen yliopiston journalistiikan työelämäprofessoriksi kaudelle 2020–2021. Räty asuu Helsingin Kalliossa, ja hänellä on kaksi lasta. ==Lähteet== ==Aiheesta muualla== * Luokka:Suomalaiset toimittajat Luokka:Vuonna 1974 syntyneet Luokka:Elävät henkilöt
Bowery Ballroom

Bowery Ballroom on New Yorkin Manhattanilla Boweryn naapurustossa sijaitseva klubi. Osoitteessa 6 Delancey Street sijaitseva rakennus valmistui juuri ennen vuoden 1929 valtavaa pörssiromahdusta. Rakennus seisoi sellaisenaan toisen maailmansodan loppuun, jonka jälkeen se muutettiin vähittäistavarakaupaksi. Vuonna 1997 rakennukseen avattiin klubi ja konserttisali The Bowery Ballroom. Klubin nimi mainitaan varmasti ainakin yhden äänitteen nimessä: Joan Baezin albumi Bowery Songs nauhoitettiin livenä Bowery Ballroomissa marraskuussa 2004. == Aiheesta muualla == * Virallinen kotisivu Luokka:Yhdysvaltain konserttitalot Luokka:Yökerhot Luokka:Manhattanin rakennukset ja rakennelmat Luokka:Manhattanin kulttuuri
Eisbrecher

Eisbrecher on saksalainen musiikkiyhtye, joka yhdistelee tyylissään metallimusiikin ja elektronisen musiikin vaikutteita. Se edustaa ns. Neue Deutsche Härte -genreä. Eisbrecherin nimi merkitsee saksan kielellä jäänmurtajaa, ja yhtye myös kirjoittaa sanoituksensa saksaksi. == Historia == Eisbrecher sai alkunsa vuonna 2003, kun Megaherzistä eronnut laulaja Alex Wesselsky perusti sen yhdessä kitaristi Noel Pixin kanssa. Nämä kaksi muodostavat kokoonpanon ydinryhmän. Esikoisalbumi Eisbrecher ilmestyi tammikuussa 2004. Toinen albumi Antikörper (lokakuu 2006), nousi Saksassa listojen sijalle 85. Jürgen Plangger korvasi rytmikitarassa Felix Primcin ja Oli Pohl basisti Martin Motnikin. Kolmas albumi, Sünde, ilmestyi elokuussa 2008 nousten Saksassa listoilla 18. Vuonna 2010 Eisbrecher onnistui pääsemään ensimmäistä kertaa saksalaisselle singlelistalle kappaleella "Eiszeit". Neljäs albumi, myös nimeltään Eiszeit, saavutti viidennen sijan kotimaassaan ja pääsi 100 parhaan joukkoon Itävallassa ja Sveitsissä. Samana vuonna se toimi Alice Cooperin lämmittelijänä Euroopan kiertueella. Albumi Die Hölle Muss Warten ilmestyi vuonna 2012, Schock vuonna 2015 ja Sturmfahrt vuonna 2017. == Kokoonpano == * Alexx Wesselsky - laulu (2003-) * Noel Pix - kitara (2003-) * Rupert Keplinger - basso (2013-) * Jürgen Plangger - rytmikitara (2007-) * Max Schauer - koskettimet (2003-2007, 2008-) * Achim Färber - rummut (2011-) ===Entiset jäsenet=== * Feelix Primc - rytmikitara (2003-2007) * Michael Behnke - basso (2003-2007) * Martin Motnik - basso (2007-2008) * Olli Pohl - basso (2008-2010) * Dominik Palmer - basso (2010-2013) * Rene Greil - rummut (2003-2011) == Diskografia == === Albumit === * Eisbrecher (2004) * Antikörper (2006) * Sünde (2008) * Eiszeit (2010) * Eiskalt (2011) (The best of) * Die Hölle muss warten (2012) * Schock (2015) * Sturmfahrt (2017) * Liebe macht Monster (2021) === Singlet === * Mein Blut (2003) * Fanatica (2003) * Leider (2006) * Vergissmeinnicht (2006) * Kann denn Liebe Sünde sein (2008) * Eiszeit (2010) * Verrückt (2012) * Die Hölle muss warten (2012) * Mistück 2012 (2012) * 10 Jahre Eisbrecher (2014) * Zwischen Uns (2014) * 1000 Narben (2015) * Was ist hier los? (2017) * In einem Boot (2017) * Das Gesetz (2018) * Menschenfresser (2018) * Stossgebet (2020) * Skandal im Sperrbezirk (2020) * Anna (Lassmichrein Lassmichraus) (2020) * Fakk (2021) * Es lohnt sich nicht ein Mensch zu sein (2021) * Im Guten Im Bösen (2021) === Musiikkivideot === * Schwarze Witwe (2003) * Herz steht still (2005) * Willkommen im Nichts (2005) * Vergissmeinnicht (2006) * Eiszeit (2010) * Verrückt (2011) * Die Hölle muss warten (2012) * Mistück 2012 (2012) * Zwischen Uns (2014) * Was ist heir Los? (2017) * Das Gesetz (2018) * Stossgebet (2020) * Skandal im Sperrbezirk (2020) * Out of the Dark (2020) * Fakk (2021) * Im Guten Im Bösen (2021) ==Lähteet== == Aiheesta muualla == * Viralliset sivut , Luokka:Saksalaiset industrial metal -yhtyeet
Virpi Uimonen

Virpi Uimonen (18. marraskuuta 1945 Pieksämäki – 27. tammikuuta 2007 Helsinki) oli suomalainen näyttelijä. Uimonen näytteli Helsingin Kaupunginteatterissa jo opiskeluaikana ja sai sinne myöhemmin kiinnityksen. Viimeiset roolit hän teki vuonna 1998 näytelmässä Viisas Natan ja lastennäytelmässä Petterin ja Lotan seikkailut. Hän jäi työkyvyttömyyseläkkeelle 2004. Uimonen oli naimisissa näyttelijä Jarkko Rantasen kanssa. He molemmat näyttelivät uransa alussa ensin Porin Teatterissa ja vuodesta 1971 Tampereen Teatterissa. ==Elokuvia== *Täällä Pohjantähden alla, 1968 *Rottasota, 1968 (tyttö jazzklubilla) *Mommilan veriteot 1917, 1973 (Liisa, piika) *Kesän maku, 1975 (Liisa) *Runoilija ja muusa, 1978 (Anni Swan) *Ekaluokkalainen, 1986 (Leenan äiti) ==Lähteet== *Helsingin Sanomat 17.2.2007 s. C10. Artikkelin verkkoversio (vanhentunut linkki) * ===Viitteet=== Luokka:Suomalaiset näyttelijät Luokka:Vuonna 1945 syntyneet Luokka:Vuonna 2007 kuolleet
Megaherz

Megaherz on saksalainen industrial metal -yhtye. Se perustettiin Münchenissä vuonna 1993. Megaherzin merkitsee megasydäntä ja on samalla sanaleikki sanan muistuttaessa megahertsiä. Yhtye ei ole koskaan maininnut, että nimi tulisi Kraftwerkin samannimisestä kappaleesta. Megaherzin ensimmäinen albumi oli Wer Bist Du? (1997) jota edelsivät demot Sexodus (1994) ja Herzwerk (1995). Ensimmäisen albumin jälkeen yhtye julkaisi toisen albuminsa Kopfschuss heti seuraavana vuonna 1998. Kolmas albumi Himmelfahrt julkaistiin vuonna 2000. Neljännen albumin Herzwerk II vuoro oli puolestaan (2002) Laulaja Alexx Wesselsky ilmoitti lähtemisestään lokakuussa 2002, ja virallisesti ero astui voimaan 1. tammikuuta 2003. Wesselsky perusti Noel Pixin kanssa Eisbrecherin. Megaherz ilmoitti vielä vuonna 2003 löytäneensä itselleen uuden laulusolistin, Mathias Elsholzin. Hän oli jo aiemmin esiintynyt yhtyeen kappaleella Falsche Götter albumilla Himmelfahrt (2000). Megaherzin viides albumi oli nimeltään 5 ja se julkaistiin ((2004)). Yhtyeen toiminta keskeytyi 23. syyskuuta 2005, kun Elsholz yllättäen jätti sen. Varsinaista syytä lähdölle ei koskaan julkistettu Megaherzin kotisivuilla, mutta virallisella fanifoorumilla laulaja ilmoitti odottavansa vaimonsa kanssa kaksosia. 14\. huhtikuuta 2007 virallisilla saksankielisillä, sekä neljä päivää myöhemmin myös englannin- ja venäjänkielisillä internetsivustoillaan Megaherz ilmoitti jälleen olevansa toiminnassa. Uutisen mukaan uusi laulaja oli löytynyt ja uusi albumi oli parhaillaan tekeillä. Yhtye aloitti myös keikkailun ennen uuden albumin ilmestymistä. Yhtyeen kuudes studioalbumi, Heuchler, ilmestyi 25. heinäkuuta 2008. Seitsemäs albumi Götterdämmerung julkaistiin (2012) ja kahdeksas ja viimeisin Zombieland vuonna 2014 == Jäsenet == * Alexander "Lex" Wohnhaas (laulu) * Christian "X-Ti" Bystron (kitara) * Werner "Wenz" Weninger (basso) * Roland Vencelj (kitara) * Jürgen "Bam Bam" Wiehler (rummut) == Diskografia == === Studioalbumit === * Hezwerk (1995) * Wer Bist Du? (1997) * Kopfschuss (1998) * Himmelfahrt (2000) * Herzwerk II (2002) * 5 (2004) * Heuchler (2008) * Götterdämmerung (2012) * Zombieland (2014) * Komet (2018) * In Teufels Namen (2023) == Aiheesta muualla == * Viralliset sivut * Viralliset sivut * Viralliset sivut Luokka:Saksalaiset industrial-yhtyeet Luokka:Saksalaiset industrial metal -yhtyeet Luokka:Alternative metal -yhtyeet Luokka:Rap metal -yhtyeet
Ballsh

Ballsh on Mallakastërin kunnan keskustaajama Albanian eteläosassa. Vuonna 2005 siellä oli 9 165 asukasta. Se sijaitsee öljykenttien keskellä, ja kommunistivallan aikana kaupungin ympäristössä oli useita öljylähteitä. Suurin osa niistä on nyttemmin ehtynyt, mutta Ballshissa on edelleen öljynjalostamo.Ballsh Deep Oil Refinery ARMO Ballshissa on varhaiskristillisen kirkon rauniot, ja lähistöllä on myös jäänteitä illyrialaisten Byllis- nimisestä kaupungista.Byllis, Albania: Ancient City in the Sky Balkan Travellers Fieristä lähtevä rautatie päättyy Ballshiin, ja Etelä-Albanian tärkein maantie kulkee Ballshin kautta. Ballsh oli oma kuntansa vuoteen 2015, jolloin kuntauudistuksen myötä Ballsh ja sen naapurikunnat muodostivat uuden Mallakastërin kunnan. == Lähteet == ==Aiheesta muualla== * www.ballshi.com Luokka:Albanian kaupungit Luokka:Albanian entiset kunnat Luokka:Fierin maakunta
Fier

Fier on kaupunki Albanian lounaisosassa. Se on samannimisen alueen pääkaupunki. Vuonna 2011 Fierin kaupungissa oli 55 845 asukasta. Fier on öljykenttien keskellä ja tärkeä öljynjalostuksen ja kemian teollisuuden keskus yhdessä läheisten Patoksen ja Ballshin kanssa. Fierin seudun tunnetuin nähtävyys on antiikin aikaisen Apollonian kaupungin arkeologinen alue, joka sijaitsee 12 kilometriä Fieristä länteen. == Lähteet == == Aiheesta muualla == Luokka:Albanian kaupungit Luokka:Albanian kunnat Luokka:Fierin maakunta
Simon Kirke

Simon Frederick St. George Kirke (s. 28. heinäkuuta 1949 Lontoo) on englantilainen rumpali, joka tunnetaan yhtyeistä Free ja Bad Company. Kirken äiti oli Olive May ja isä Vivian Percy. Perhe muutti Walesin rajamaille Shropshireen Simonin ollessa 7-vuotias. 15-vuotiaana Simon sai ensimmäisen rumpusettinsä ja harjoitteli yksinään, kunnes liittyi Maniacs-nimiseen yhtyeeseen, joka soitteli lähiseuduilla ja voitti paikallisen kykykilpailun. Hän jätti yhtyeen ja perusti trion nimeltä Heatwave, jossa hän soitti rumpuja ja lauloi. 17-vuotiaana Simon teki vanhempiensa kanssa sopimuksen: hän lopettaa koulun ja ryhtyy muusikoksi, mutta ellei hän kahden vuoden aikana saavuta menestystä, hän menee takaisin kouluun. Niin hän palasi Lontooseen. Seuraavan vuoden Simon teki sekalaisia töitä. Vuoden 1969 alussa hän oli The Black Cat Bones -nimisen yhtyeen keikalla ja liittyi yhtyeeseen samalla viikolla, sopimus vanhempien kanssa kun oli menossa umpeen. Yhtyeessä soitti myös Paul Kossoff, joka houkutteli Simonin tapaamaan Paul Rodgersin. Bluesmuusikko Alexis Korner, joka usein auttoi uusia brittiläisiä rhytm & blues -yhtyeitä ja muusikoita, tunsi 15-vuotiaan basistin Andy Fraserin ja niin perustettiin Free. Freen hajottua 1973 Kirke jatkoi uraansa yhtyeessä Bad Company. Hänellä on ollut myös näiden kahden yhtyeen ulkopuolisia projekteja, muun muassa yhteistyötä Led Zeppelinin, Keith Richardsin, Ringo Starrin All- Starr Bandin (Kirke oli mukana muun muassa Suomessa vuonna 1998 vierailleessa kokoonpanossa) ja Eric Claptonin kanssa. Kirkellä on vaimo ja neljä lasta, joista Jemima ja Lola ovat näyttelijöitä ja Domino laulaja. == Soolotuotanto == *Seven Rays of Hope (2005) *Filling the Void (2011) == Lähteet == *Simon Kirken virallinen kotisivu Luokka:Brittiläiset rumpalit Luokka:Vuonna 1949 syntyneet Luokka:Elävät henkilöt
Louis Renault

Louis Renault (21. toukokuuta 1843 Autun – 8. helmikuuta 1918 Barbizon) oli ranskalainen professori ja kasvattaja, joka toimi aluksi roomalaisen oikeuden ja kauppaoikeuden professorina Dijonin yliopistossa. Tämän jälkeen vuodesta 1873 lähtien hän toimi professorina Pariisissa Sorbonnen yliopiston oikeustieteellisessä tiedekunnassa, jossa hänestä tuli vuonna 1881 kansainvälisen oikeuden professori. Tässä tehtävässä hän toimi aina kuolemaansa asti. Hänet kutsuttiin jäseneksi ranskalaiseen akatemiaan Académie des Sciences Morales et Politiques vuonna 1901. Hän sai yhdessä Ernesto Teodoro Monetan kanssa Nobelin rauhanpalkinnon vuonna 1907. == Lähteet == * Bernhard Kupfer: Lexikon der Nobelpreisträger, Patmos Verlag Düsseldorf 2001 * Elämäkerta === Viitteet === Luokka:Nobelin rauhanpalkinnon saajat Luokka:Pasifistit Luokka:Ranskalaiset oikeustieteilijät Luokka:Vuonna 1843 syntyneet Luokka:Vuonna 1918 kuolleet
Bilisht

Bilisht on kaupunki Kaakkois-Albaniassa, Korçën maakunnassa, kymmenisen kilometriä Kreikan vastaiselta rajalta. Kaupungissa on noin 6 800 asukasta. Siellä toimii kakkosdivisioonan jalkapallojoukkue Bilisht Sporti.Bilisht Sporti Albania Transfer Market == Lähteet == == Aiheesta muualla == Luokka:Albanian kaupungit Luokka:Albanian entiset kunnat Luokka:Korçën maakunta
Lennart Forstén

Berndt Lennart Forstén (s. 9. elokuuta 1817 Kuopio – 27. helmikuuta 1886) oli suomalainen taidemaalari, piirtäjä ja runoilija. Varsinaiselta ammatiltaan hän oli tie- ja vesikulkulaitosten ylihallinnon yli-insinööri ja everstiluutnantti ja valvoi tässä ominaisuudessa Konnuksen kanavan rakennustöitä. Forsténin vanhemmat olivat kamarineuvos Carl Gabriel Forstén ja Maria Charlotta, piispa Johan Molanderin tytär. Hänen puolisonsa oli Alfonsine Fredrique Adelaide o.s. StjernvallLaati, I., Blomstedt, Y., Havu, I. & Poijärvi, L. (toim.) 1961. Kuka kukin oli: Palmroth, Gustaf Artur.Helsingin yliopisto, virkamiesmatrikkeli: Rosenqvist Georg Gustaf Alexander.. Lapsista Torsten Karl perusti Suomen eläinsuojeluyhdistyksen ja tyttärenpoika Eero Corell jatkoi yhdistyksen puheenjohtajana. Forstén opiskeli Suomen Taideyhdistyksen piirustuskoulussa 1875–1876. Hän oli Suomen Taiteilijaseuran jäsen. Teoksia oli ensi kerran näyttelyssä 1847. Forsténin teoksia on julkisissa kokoelmissa Ateneumin ja Tampereen taidemuseoissa ja Cygnaeuksen galleriassa. Hän osallistui teoksen Finland framställdt i teckningar kuvittamiseen 14 piirroksella. Teos ilmestyi 1845–1852. Runoilijana Forstén toimitti runokokoelman Finska kadetten, johon hän kirjoitti itse 14 runoa. Muista kokoelman kirjoittajista ahkerin oli hänen identtinen kaksoisveljensä Torsten Wilhelm Forstén 13 runolla. Forstén osallistui runoillaan myös teoksiin Lärkan (1845) ja Necken (1847 ja 1849). Forstén oli ensimmäinen suomalainen runoilija, joka käytti Suomen sodan (1808–1809) tapahtumia runossaan "Slaget vid Virta Bro". Aihepiiri on sama kuin myöhemmässä J. L. Runebergin Sandels-runossa. Forsténilla oli kuvaamiensa taistelujen vaiheista ensi käden tietoa, sillä hänen isänsä Carl Gabriel Forstén oli Partalassa Sandelsin luona majoitus- ja tiedustelutehtävissä hyvän paikallistuntemuksensa vuoksi. Reitkallin puutarhakoulun yhteydessä tunnettu Lennart Forstén oli hänen veljenpoikansa. ==Kirjallinen tuotanto== *Finska kadetten, Helsinki, 1846, toimi. ja runoja *Lärkan, 1845, runoja *Necken, 1847 ja 1849, runoja *Finland framställdt i teckningar, 1845–1852, piirroksia ==Lähteet== *Kuvataiteilijamatrikkeli ==Aiheesta muualla== *Kuvia *Kuvia Luokka:Suomalaiset taidemaalarit Luokka:Vuonna 1817 syntyneet Luokka:Vuonna 1886 kuolleet Luokka:Suomalaiset taidegraafikot
Run for Cover (albumi)

Run for Cover on Gary Mooren vuonna 1985 julkaisema rock-albumi. Run for Cover julkaistiin EMI-levymerkillä, ja sen tuottajina olivat Gary Mooren lisäksi Andy Johns, Peter Collins, Beau Hill ja Mike Stone. Run for Coveriin sisältyy mm. uusi versio Mooren hittisinglestä "Empty Rooms" sekä albumin parhaiten myynyt single, "Out in the Fields". Yhdistyneessä kuningaskunnassa Run for Cover ylsi albumilistan 12. sijalle. Albumilla esiintyy useita vierailevia artisteja, kuten Glenn Hughes, Paul Thompson ja Phil Lynott. Suurin osa lauluista on Gary Mooren kirjoittamia. == Kappaleet == # # # # # # # # # # Luokka:Vuoden 1985 albumit Luokka:Gary Mooren albumit
Cygnaeuksen galleria

Cygnaeuksen galleria oli Museoviraston alaisuudessa toimiva Suomen kansallismuseoon kuuluva taidemuseo, joka käsitti etupäässä suomalaista 1800-luvun maalaus- ja veistotaidetta. Cygnaeuksen galleria avattiin Suomen ensimmäisenä taidemuseona vuonna 1882. Se syntyi professori Fredrik Cygnaeuksen testamenttaamasta taidekokoelmasta. Museo sijaitsi Helsingin Kaivopuistossa lahjoitukseen kuuluvassa Fredrik Cygnaeuksen huvilassa, jonka on suunnitellut saksalaissyntyinen arkkitehti Johan Wilhelm Friedrich Mieritz. Huvilan tyyli edustaa romantiikkaa, ja rakennus on harvoja Helsingin keskustassa säilyneitä puurakennuksia. Lähinnä lahjoituksista muodostuvassa kokoelmassa oli yli 450 teosta. Kokoelmassa oli teoksia muun muassa Werner Holmbergilta, Hjalmar Munsterhjelmilta, Albert Edelfeltilta, Helene Schjerfbeckilta, Walter Runebergilta ja Johannes Takaselta. Galleriassa järjestettiin erikoisnäyttelyitä ja erilaisia yleisötilaisuuksia. Museo lopetti vuonna 2014 toimintansa toistaiseksi Museoviraston määrärahojen vähennyksien vuoksi. == Lähteet == == Aiheesta muualla == * * * * Unohdetut taideaarteet - kummitusten vartioimina, Seura, 12.02.1936, nro 7, s. 17, Kansalliskirjaston digitaaliset aineistot Luokka:Helsingin taidemuseot Luokka:Kaivopuisto Luokka:Entiset Museoviraston museot Luokka:Suomen entiset museot Luokka:Suomen 1800-luvulla rakennetut rakennukset ja rakennelmat Luokka:Helsingin suojellut rakennukset
Udo Beyer

Udo Beyer (s. 9. elokuuta 1955 Stalinstadt, DDR) on saksalainen yleisurheilija, joka edusti DDR:ää kuulantyönnössä 1970- ja 1980-luvuilla. Hän on olympiavoittaja vuoden 1976 kesäolympialaisista. Hänen veljensä Hans-Georg Beyer voitti käsipallossa olympiakultaa ja sisarensa Gisela Beyer oli kansainvälisen tason kiekonheittäjä. Vuonna 2013 Beyer myönsi käyttäneensä dopingia uransa aikana. == Saavutuksia == Olympiakisat * 1976 Olympiakulta * 1980 Olympiapronssi * 1984 Ei osallistunut (Olympiaboikotti) * 1988 4. sija * 1992 karsiutui alkukarsinnassa Maailmanennätykset * 6. heinäkuuta 1978: 22,15 m * 25. kesäkuuta 1983: 22,22 m * 20. elokuuta 1986: 22,64 m (9. sija kaikkien aikojen tilastossa)Kautta aikain tilasto IAAF. Viitattu 26.3.2018 Nuorten Euroopan ennätykset * 6,25 kg kuulalla, 13. heinäkuuta 1973: 21,03 * 7,25 kg kuulalla. 17. heinäkuuta 1973: 19,63 * 6. heinäkuuta 1974: 20,20 * 21. kesäkuuta 1975: 20,97 Euroopan mestaruuskisat * 1973 Nuorten Euroopan mestaruus * 1974 6. sija * 1978 Euroopan mestaruus * 1982 Euroopan mestaruus * 1986 Pronssimitali IAAF – Maailman Cup * 1977, 1979 ja 1981 voitot * 1985 3. sija DDR:n mestaruuskisat * 1974 2. sija * 1977–1987 11 DDR:n mestaruutta * 1988 2. sija * 1990 3. sija * 1980 DDR:n hallimestaruus Lasten ja Nuorten Spartakiadit * 1972 Spartakiadivoittaja == Kunniamainintoja == * 1978 DDR:n Vuoden urheilija * 2-kertainen hopeinen ansiomitali Isänmaallisista ansioista * 7-kertainen Urheilumestari ==Lähteet== * ===Viitteet=== Luokka:Itäsaksalaiset kuulantyöntäjät Luokka:Itäsaksalaiset olympiavoittajat Luokka:Vuonna 1955 syntyneet Luokka:Elävät henkilöt
Mushroomhead

Mushroomhead on vuonna 1993 muodostettu yhdysvaltalainen musiikkiyhtye, joka ammentaa vaikutteita muun muassa vaihtoehtometallista ja industrial metalista. Mushroomhead perustettiin Clevelandissa, Ohiossa, ja se on tähän mennessä julkaissut yhdeksän studioalbumia. == Jäsenet == * Jason Popson "J-Mann" – Laulu * Rick Thomas "ST1TCH" – Lyömäsoittimet * Steve Felton "Skinny" – Rummut * Daniel Fox "L.D./Lil' Dan" – Lyömäsoittimet * Ryan Farrell "Thing 2" – Basso *Jackie LaPonza – Laulu (A Wonderful Life -levyltä alkaen) ;Entiset jäsenet * Waylon Reavis "waylon" - Laulu * Tom Schmitz "Shmotz" - Koskettimet * Jack Kilcoyne "Pig Benis" - Basso * Dave Felton "Gravy" - Lyömäsoittimet * Tommy Church "Thing 1" – Kitara * Jeffrey Hatrix "Jeffrey Nothing" – Laulu == Diskografia == === Studioalbumit === * Mushroomhead (1995) * Superbuick (1996) * M3 (1999) * XX (2001) * XIII (2003) * Savior Sorrow (2006) * Beautiful Stories For Ugly Children (2010) * Righteous and the Butterfly (2015) * A Wonderful Life (2020) * Call the Devil (2024) === Singlet === * "Simpleton" (1995) * "Bwomp" (1996) * "Before I Die" (1999) * "Solitaire/Unraveling" (2001) * "Before I Die" (uudelleenjulkaisu, 2001) * "Along The Way" (2002) * "Sun Doesn't Rise" (2003) * "Crazy" (2003) * "Eternal" (2004) * "Simple Survival" (2006) * "12 Hundred" (2006) *"Come on" (2010) *"The Heresy" (2020) *"Seen it all" (2020) *"Fall in Line" (2024) *"Prepackaged" (2024) *"We Don't Care" (2024) == Aiheesta muualla == * Viralliset sivut Luokka:Yhdysvaltalaiset industrial metal -yhtyeet Luokka:Yhdysvaltalaiset nu metal -yhtyeet
Stuart Little 3

Stuart Little 3 (Stuart Little 3: Call of the Wild) on vuonna 2006 Yhdysvalloissa ensi-iltansa saanut perhe-elokuva. Elokuva, kuten muutkin Stuart Littlet, perustuu E.B. Whiten kirjaan Stuart Little. Elokuva dubattiin myös suomeksi. Elokuva julkaistiin suoraan videolle. Se on Stuart Little- elokuvasarjan kolmas ja viimeinen osa. == Ääninäyttelijät == === Englanninkieliset äänet === Luokka:Yhdysvaltalaiset perhe-elokuvat Luokka:Vuoden 2006 yhdysvaltalaiset elokuvat Luokka:Elokuvat hiiristä Luokka:Suoraan videolle julkaistut elokuvat
Thomas Andrews (fyysikko)

Thomas Andrews (19. joulukuuta 1813 Belfast, Irlanti – 26. marraskuuta 1885) oli irlantilainen fyysikko ja kemisti. ==Opiskelu ja ura== Thomas Andrews oli Thomas John Andrewsin ja Elizabeth Stevensonin vanhin poika. Vuonna 1828 hän opiskeli kemiaa Glasgow'n yliopistossa ohjaajanaan Thomas Thomson ja jatkoi kemian opiskelua Pariisissa. Palattuaan Irlantiin hän meni Trinity College Dubliniin. Vuonna 1835 hän valmistui Edinburghin yliopistosta lääketieteen tohtoriksi. Belfastissa Andrewsista tuli fyysikko ja hän toimi kemian professorina Belfast Academical Institutessa. Tulevien vuosien aikana hän julkaisi lääketieteellisiä artikkeleita ja opetti kemiaa. Hän toimi 1940-luvulla Queensin yliopiston ensimmäisenä kemian professorina. ==Saavutukset== Andrews oli ensimmäinen, joka näytti, että otsoni on yksi hapen muoto. Hän yritti myös selittää otsonin tilavuutta, mutta epäonnistui. Andrews keksi kriittisen pisteen ja sen merkityksen tutkiessaan hiilidioksidin kokoonpuristuvuutta. Hän havaitsi, ettei kriittisen lämpötilan yläpuolella kaasua ja nestettä voida erottaa toisistaan. ==Lähteet== Luokka:Irlantilaiset fyysikot Luokka:Irlantilaiset kemistit Luokka:Irlantilaiset professorit Luokka:Vuonna 1813 syntyneet Luokka:Vuonna 1885 kuolleet
Tuhkimo II – Unelmien prinsessa

Tuhkimo II – Unelmien prinsessa () on vuonna 2002 ensi-iltansa saanut elokuva. Se on jatko-osa elokuvalle Tuhkimo. Elokuvan piti ilmestyä Suomessa keväällä 2002, mutta julkaisua myöhästettiin syksylle. Elokuvan suomenkielinen dubbaus tehtiin heinäkuussa 2001. == Tarina == Tuhkimon ystävät, hiiret, päättävät tehdä kirjan Tuhkimolle lahjaksi ja alkavat kuvitella tarinaa hänestä; Tuhkimo on mennyt naimisiin Prinssin kanssa ja hän muuttaa asumaan kuninkaan linnaan. Kaikki ei kuitenkaan suju hyvin, sillä Tuhkimo ei tunne linnan tapoja ja tekee aina kaiken juuri päinvastaisella tavalla, joten hän päättää uudistaa kaikki käytännöt ja onnistuu siinä. Tuhkimon laiskat sisarpuolet ja ilkeä äitipuoli raatavat töitä kartanossaan, kun Tuhkimo on lähtenyt. Tuhkimo haluaa kuitenkin auttaa toista sisarpuolta rakkausasioissa. == Äänirooleissa == * Studio: Tuotantotalo Werne Oy Hahmot Alkuperäinen ääninäyttelijä Suomenkieliset dubbaukset Tuhkimo Jennifer Hale Anna Kuoppamäki Prinssi Christopher Daniel Barnes Timo Ojala Prudence Holland Taylor Liisa Paatso Leipuri Rob Paulsen Jari Karjalainen Vili Seppo Pääkkönen Huli Corey Burton Pekka Lehtosaari Hyvä kummitäti Russi Taylor Maija-Liisa Peuhu Druzella Costi Snellman Meeri-hiiri Johanna Matila Beatrice Terhi Panula Daphne Mari Vainio Kuningas Andre Stojka Matti Ranin Suurherttua Rob Paulsen Veikko Honkanen Anastasia Tress MacNeille Outi Alanen Äitipuoli Susanne Blakeslee Seela Sella Kreivitär Le Grande Russi Taylor Terhi Panula sivurooleissa Ilkka Moisio Matti Holi Mikko Pettinen Markus Bäckman Annituuli Kasurinen Ralf Öhberg Annamari Metsävainio Heljä Heikkinen Felix Janhonen Ulla Renko Luokka:Vuoden 2002 yhdysvaltalaiset elokuvat Luokka:Disneyn animaatioelokuvat Luokka:Episodielokuvat Luokka:Tuhkimo
Priscillianus

Pricillianus Ávilainen (kuoli 385) oli hispanialainen teologi, joka poltettiin ensimmäisenä kerettiläisenä. Hän perusti uskonnollisen ryhmän, joka painotti asketismia, jolla päästäisiin lähemmäksi Jumalaa. Priscillianus oli maallikko ja painotti puheissaan, että sekä papeilla että maallikoilla on samanlainen yhteys Pyhään Henkeen. Priscillianusta syytettiin manikealaisuudesta ja gnostilaisuudesta. Ensimmäiset syytteet kumoutuivat, mutta vuonna 384 järjestetyssä synodissa hänen vastustajansa olivat kasvaneet liian voimakkaiksi. Priscillianus ja kuusi muuta tuotiin vuonna 385 nykyiseen Trieriin, jossa kirkko tuomitsi heidät noituudesta ja moraalittomuudesta. Heidät luovutettiin valtiovallalle teloitettaviksi. == Lähteet == *Kristinusko kristikunnan sisällä: Priscillianus Luokka:Harhaopista teloitetut Luokka:Rooman valtakunnan teloittamat Luokka:Teologit Luokka:Syntymävuosi tuntematon Luokka:Vuonna 385 kuolleet
Vuoristoveturit

Vuoristoveturit ovat eräitä Wilbert Awdryn Tuomas Veturi -sarjan hahmoista. == Vuoristoveturit == * Godred * Ernest * Wilfred * Culdee – Kävi korjauksessa ja paluumatkallaan levähti Santerin rautatien varrella. * Shane Dooiney * Lord Harry/Patrick – Pelasti vuorikiipeilijöitä ja sai kunnianimen Patrick. * Alaric * Eric Vuoristovetureilla on kasvot myös perässä. Vuoristovetureilla on muun muassa Catherine-vaunu. == Kirjassa == Pastori W. Awdry kirjoitti vuonna 1964 kirjan Mountain Engines, jossa on neljä vuoristovetureista kertovaa tarinaa. Televisiosarjassa vuoristoveturit eivät koskaan esiintyneet. == Rautatien asemat == *Kirk Machan *Shiloh *Skarloey Road *Devil’s Back *Culdee Fell Summit Luokka:Tuomas Veturi Luokka:Satuhahmot
Marlies Göhr

Marlies Göhr (o.s. Oelsner, s. 21. maaliskuuta 1958 Gera, Itä-Saksa) on entinen itäsaksalainen yleisurheilija. Hän saavutti pikajuoksuissa kaksi olympiakultaa, kaksi maailmanmestaruutta ja viisi Euroopan-mestaruutta sekä ulkoradoilla että sisäradoilla. Hän teki maailmanennätyksiä 100 metrin juoksussa ja Itä-Saksan joukkueen jäsenenä 4 × 100 metrin viestijuoksussa 1970- ja 1980-luvuilla. == Saavutukset ja maailmanennätykset == * Nuorten Euroopan-mestaruuskisojen kultamitali 4 × 100 metrillä ja hopeamitali 100 metrillä Ateenassa 1975 * 1976 – kesäolympiakisojen kahdeksas sija 100 metrillä * 1976 – kesäolympialaisten olympiakultamitali 4 × 100 metrin viestijuoksussa * 1977 – Itä-Saksan mestaruus 100 metrillä ME-ajalla 10,88. Göhr oli ensimmäinen nainen, joka juoksi 100 metriä alle 11 sekunnin sähköisellä ajanotolla. * 1977 – maailmancupin voitto 100 metrillä, hopeamitali viestissä * 1978 – Euroopan mestaruus 100 metrillä, hopeamitali 200 metrillä, yleisurheilun Euroopan-mestaruuskilpailut 1978 * 1979 – maailmancupin toinen sija 100 metrillä * 1980 – kesäolympialaisten olympiahopeamitali 100 metrillä * 1980 – kesäolympialaisissa kultamitali 4 × 100 metrin viestijuoksussa, maailmanennätys 4 × 100 m viestissä 13. heinäkuuta 1980 (41,85) ja 1. elokuuta 1980 (41,60) * 1981 – Euroopan Cupin voitto 100 metrillä ajalla 11,17 * 1981 – maailmancupin pronssi 100 metrillä * 1982 – Euroopan-mestaruus 100 metrillä ajalla 11,01 yleisurheilun Euroopan- mestaruuskisoissa * 1983 – ME-aika 100 metrillä 10,81 Itä-Berliinissä. Yleisurheilun MM-kisoissa Helsingissä maailmanmestaruus 100 metrillä ajalla 10,97 ja maailmanmestaruus 4 × 100 metrin viestijuoksussa ja ME-aika 41,53 4 × 100 m viestissä 31. heinäkuuta 1983 * 1984 – olympiaboikotti * 1985 – ME-aika 41,37 4 × 100 m viestissä 6. lokakuuta 1985 * 1986 – Euroopan-mestaruus 100 metrillä ajalla 10.91, Euroopan mestaruus 4 × 100 metrin viestinjuoksussa yleisurheilun Euroopan-mestaruuskilpailuissa * 1987 – Yleisurheilun MM- kisoissa Roomassa, karsiutui 100 metrin välierässä, hopeamitali 4 × 100 viestissä * 1988 – kesäolympialaisissa karsiutui 100 metrin välierässä, hopeamitali 4 × 100 metrin viestissä == Lähteet == == Aiheesta muualla == * http://www.sporting-heroes.net * https://www.is.fi/urheilulehti/parhaat/art-2000007872531.html Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1958 syntyneet Luokka:Elävät henkilöt
Hämärä- ja valoadaptaatio

Hämärä- ja valoadaptaatiolla tarkoitetaan silmän kykyä sopeutua valaistuksen vaihteluihin. On laskettu, että valoaistimuksen voi edullisissa oloissa saada aikaan yksi ainoa sauvasoluun osunut fotoni. Toisaalta vielä biljoona kertaa suurempikin valomäärä aistitaan valona.http://www.oamk.fi/~jjauhiai/opetus/DIP/kuvankasittely.pdf, s.6 Erilaisiin valointensiteetteihin mukautumiseen kuluu aikaa. Kirkkaasta valosta hämärään mentäessä kestää joitakin minuutteja, ennen kuin alkaa nähdä kunnollisesti (valoon mukautuminen, valoadaptaatio). Osa hämärä- ja valoadaptaatiosta perustuu värikalvon lihasten toimintaan. Kirkkaassa valaistuksessa mustuainen pienenee, hämärässä suurenee. Iiris toimii siis valokuvauskoneen himmentimen tavoin ja voi säätää verkkokalvolle osuvaa valomäärää noin 1:16. Silmän herkkyys vähenee myös, kun kirkkaan valaistuksen kohteeksi joutunut rodopsiini hajaantuu. Samoin hajaantuvat todennäköisesti muutkin verkkokalvon näköpigmentit. Hämäräadaptaation aikana lisääntyy verkkokalvon valoherkkyys ilmeisesti myös siten,että jotkut gangliosolut keräävät verkkokalvon poikittaisyhteyksien avulla vähitellen impulssit yhä suuremmasta sauvajoukosta. ==Lähteet== Luokka:Näkö
Himmel aus blauem Feuer

Himmel aus blauem Feuer on Mirkka Rekolan kaksikielinen runokokoelma, joka on ensimmäinen laaja valikoima Rekolan runoja saksaksi. ==Aiheesta muualla== * Finnassa * Luokka:Vuoden 2001 kirjat Himmel aus blauem Feuer
Mind’s Eye

Mind's Eye on kitaristi Vinnie Mooren vuonna 1986 julkaistu esikoisalbumi. Moore on itse säveltänyt kaikki albumin kappaleet. == Kappaleet == # # # # # # # # # == Kokoonpano == * Vinnie Moore - kitarat * Andy West - bassokitara * Tommy Aldridge - rummut * Tony MacAlpine - kosketinsoittimet Luokka:Vuoden 1986 esikoisalbumit Luokka:Vinnie Mooren albumit
Hurrikaani Edith

Hurrikaani Edith oli vuoden 1971 viides nimetty trooppinen myrsky Atlantin hurrikaanikaudella, ja tuon kauden voimakkain trooppinen hirmumyrsky. Saffirin-Simpsonin hurrikaaniasteikolla se luokiteltiin korkeimmalle tasolle viisi. Se surmasi 37 henkeä ja aiheutti suuria taloudellisia vahinkoja Venezuelan pohjoisosissa, Nicaraguassa, Hondurasissa, Belizessä, Meksikossa ja Yhdysvalloissa. Se riehui syyskuun 5.–17. päivinä. == Hurrikaanin kehitys == Hurrikaaniksi kehittyvä häiriö havaittiin syyskuun toisena päivänä pasaatituulten kohtaamisvyöhykkeellä. Se irtautui vyöhykkeestä, ja 5. syyskuuta säähavaintoelntokone ilmoitti matalapaineen muodostuneen. Edith sai nimen 7. syyskuuta. Kello 12.30 sen keskupaine oli 1 006 hPa, puolitoista tuntia myöhemmin jo 1 001 hPa. Seuraavana päivänä Edith saavutti hurrikaanin kokoluokan ja voimakkuuden. Se menetti voimaansa nopeasti ylittäesään Hondurasia, voimistui uudelleen Meksikonlahdella, aiheutti tuhoja meksikossa, kiersi takaisin merelle ja iski kolmannen kerran maihin Yhdysvalloissa Louisianan osavaltiossa, missä se aiheutti suuria tuhoja maanviljelylle. Edith oli harvinaisen pienikokoinen ja intensiivinen hurrikaani, joka kehittyi vuodenaikaan nähden harvinaisen kaukana Karibian kaakkoisosassa. == Lähteet == Luokka:Vuoden 1971 onnettomuudet Edith
Out of Nowhere

Out of Nowhere on kitaristi Vinnie Mooren vuonna 1996 julkaisema neljäs sooloalbumi. == Kappaleet == #"With the Flow" - 03:45 #"Losing Faith" - 04:09 #"Echoes" - 04:09 #"Thunderball" - 03:29 #"From Now On" - 03:47 #"Time Traveler" - 04:13 #"Vinman's Brew" - 04:20 #"She's Only Sleeping" - 03:47 #"Am I Only Dreaming?" - 04:01 (akustinen kappale) #"770 Days" - 03:44 #"Move That Thang!" - 03:56 #"Winter Sun" - 01:55 (akustinen kappale) == Kokoonpano == * Vinnie Moore - kaikki kitarat * Dorian Heartsong - basso * Brian Tichy - rummut Luokka:Vuoden 1996 albumit Luokka:Vinnie Mooren albumit
Bárbara Franco

Bárbara Franco Solana (s. 4. huhtikuuta 1974 Madrid) on entinen espanjalainen uimari, joka edusti kotimaataan kesäolympialaisissa kaksi kertaa, alkaen vuodesta 1992. Hän voitti EM-kultaa 200 metrin selkäuinnissa lyhyen radan EM- kilpailuissa 1996. == Lähteet == *Espanjan olympiakomitea Luettu 17.2.2007 Franco, Barbara Franco, Barbara Franco, Barbara
Claudia Franco

Claudia Franco Solana (s. 21. heinäkuuta 1975, Madrid) on entinen espanjalainen uimari, joka edusti kotimaataan kaksissa kesäolympialaisissa, alkaen vuodesta 1992. Hänen paras sijoituksensa olympialaisissa oli 11. sija 50 metrin vapaauinnissa vuonna 1996. == Lähteet == *Espanjan olympiakomitea Luettu 17.2.2007 Franco, Claudia Franco, Claudia Franco, Claudia
Valto A. Peiponen

Valto Antero Peiponen (25. lokakuuta 1931 Salmi – 22. tammikuuta 2024 HelsinkiKuolinilmoitus. Helsingin Sanomat 11.2.2024, s. B 25.) oli suomalainen ornitologi. Peiponen syntyi Salmin Mantsinsaaressa Peiposen kylässä, jossa Peiposia on asunut ainakin 1800-luvun alusta, todennäköisesti jo 1600-luvulta alkaen. Peiponen opiskeli eläintiedettä Helsingin yliopistossa. Hänen pro gradunsa vuonna 1956 käsitteli sinirinnan pesimisbiologiaa Kilpisjärvellä. Väitöskirjan aiheena oli kahden lintulajin väriennäkemiseen liittyvät kokeelliset tutkimukset. Hän toimi Helsingin yliopiston eläintieteen dosenttina ja vuodesta 1971 alkaen oppikoulun rehtorina eläkkeelle jäämiseensä asti. Peiponen oli Tarton rauha r.y. -nimisen yhdistyksen puheenjohtaja. Hän oli innokas kotiseutuharrastaja ja Karjalan palauttamisen kannattaja. Mantsinsaarta perusteellisesti käsittelevä Laatokan Mantsi Härkäuhrin saari (1997, toinen painos 2008) on kirja Peiposen kotisaaresta. Hän julkaisi kaksi lintutieteellistä kirjaa: Linnun silmin. Lintujen näköaisti, ulkonäkö ja sukupuolivalinta (2000) ja Kehrääjälintu ja muita horrostavia lintuja. Neljäs kirja Itsenäisen Suomen rajat. Tarton rauhan 1920 ja kokonaisen Suomen puolesta ilmestyi 2014. ==Teokset== * Experimentelle Untersuchungen über das Farbensehen beim Blaukehlchen, Luscinia svecica (L.) und Rotkehlchen, Erithacus rubecula (L.). 1, Helsinki: Societas zoologica-botanica Fennica Vanamo, 1963. (Annales zoologici Societatis zoologicae-botanicae Fennicae Vanamo, ISSN 0365-8627; 24, 8.) Väitöskirja, Helsingin yliopisto * On hypothermia and torpidity in the nightjar (Caprimulgus Europaeus L.), Helsinki: Suomalainen tiedeakatemia: 1965. (Annales Academiae scientiarum Fennicae. ISSN 0066-1988; 87.) * The diurnal heterothermy of the nightjar (Caprimulgus Europaeus L.), Helsinki: Suomalainen tiedeakatemia: 1966. (Annales Academiae scientiarum Fennicae. ISSN 0066-1988; 101.) * & Esko A. Lind: Eläinten 10-vuotissyklit ja auringon aktiivisuus: hypoteesi, Helsingin yliopisto, 1985 * (toim.) Laatokan Mantsi: härkäuhrin saari, Lappeenranta: Karjalan kirjapaino, 1997 ISBN 951-8-1 * Linnun silmin: lintujen näköaisti, ulkonäkö ja sukupuolivalinta, Helsinki: Yliopistopaino, 2000. ISBN 951-570-466-9 * * (toim.) Laatokan Mantsi: härkäuhrin saari, Lappeenranta: Karjalan kirjapaino, 2008 ISBN 978-952-5200-67-6 * (toim.) Itsenäisen Suomen rajat: Tarton rauhan 1920 ja kokonaisen Suomen puolesta: Tarton rauha 14.X 1920, Helsinki: Valto Peiponen, 2014 ISBN 978-952-93-4085-9 == Lähteet == * peiponen.net * Peiponen-suku ===Viitteet=== ==Aiheesta muualla== * Tarton rauha Luokka:Suomalaiset ornitologit Luokka:Vuonna 1931 syntyneet Luokka:Vuonna 2024 kuolleet
Bärbel Wöckel

Bärbel Wöckel (o.s. Eckert, s. 21. maaliskuuta 1955 Saksan demokraattinen tasavalta) on itäsaksalainen yleisurheilija, pikajuoksija, joka voitti neljä olympiakultaa ja kolme Euroopan-mestaruutta. Wöckel voitti kultaa naisten 200 metrin juoksussa ja 4 × 100 metrin viestijuoksussa sekä Montrealin kesäolympialaisissa 1976 että Moskovan kesäolympialaisissa 1980. Ensimmäisen Euroopan-mestaruutensa hän voitti Roomassa 1974 Itä-Saksan voittaessa 4 × 100 metrin viestijuoksun maailmanennätysajalla 42,51 ja Wöckelin juostessa ankkuriosuuden. Samoissa kisoissa hän sijoittui 100 metrin juoksussa seitsemänneksi. Ateenan EM-kilpailuissa 1982 Wöckel voitti kultaa 200 metrin juoksussa ja 4 × 100 metrin viestijuoksussa sekä saavutti hopeaa 100 metrin juoksussa. == Ennätykset == matka aika päiväys paikka 100 m 10,95 1. heinäkuuta 1982 Dresden 200 m 21,85 21. heinäkuuta 1981 Potsdam 400 m 49,56 30. toukokuuta 1982 Erfurt == Lähteet == *Bärbel Eckert Sports-Reference.comin tietokannassa * === Viitteet === Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1955 syntyneet Luokka:Elävät henkilöt
Hiihdon maailmanmestaruuskilpailut 1980

Vuonna 1980 järjestettiin hiihdon maailmanmestaruuskilpailut Falunissa Ruotsissa naisten 20 kilometrin maastohiihdossa, joka ei ollut saman vuoden Lake Placidin talviolympialaisten ohjelmassa. Sija Maa Kilpailija Aika 1 Veronica Hesse 1.01.58,23 2 Galina Kulakova 1.02.26,34 3 Raisa Smetanina 1.02.41,70 4 Marlies Rostock 1.03.20,01 5 Nina Balditseva 1.03.25,59 6 Zinaida Amosova 1.03.57,13 Päivämäärä: 8. maaliskuuta Suomen Marja-Liisa Hämäläinen oli kilpailussa 13., Päivi Renkola 24., Elina Huopana 25. ja Eija Penttilä keskeytti. == Lähteet == * Talviurheilun tähdet, WSOY 1986, s. 198 Luokka:Hiihdon maailmanmestaruuskilpailut Luokka:Vuoden 1980 urheilu Luokka:Ruotsin urheilutapahtumat Luokka:Ruotsin maastohiihto Luokka:Falunin kunta
Auguste Beernaert

Auguste Marie François Beernaert () oli belgialainen valtiomies. Hän toimi Belgian pääministerinä vuosina 1884–1894 sekä ministerinä useita kertoja. Hänelle myönnettiin Nobelin rauhanpalkinto yhdessä ranskalaisen Paul Balluet d’Estournelles de Constantin kanssa. August Beernaert oli katolinen flaami. Hänen isänsä oli valtion virkamies. Beernaert suoritti klassiset lukio- opintonsa äitinsä opastuksella ja valvonnassa. Tämän jälkeen hän suoritti oikeustieteellisen loppututkinnon Leuvenin yliopistossa ja vieraili tämän jälkeen useissa eurooppalaisissa yliopistoissa: Pariisissa, Berliinissä ja Heidelbergissä. Nain hän saattoi verrata erilaisia oikeustieteen opetusmenetelmiä. Nämä kokemuksensa hän toi mukanaan Belgian sisäministeriöön ja laati niistä myös julkaisun. Beernaert teki myös menestyksellisen uran asianajajana ja kirjoittautui asianajajarekisteriin vuonna 1853. Tällöin hän erikoistui verojuridiikkaan. Vuonna 1873 Belgian katolinen puolue kutsui hänet johtamaan työ-, rautatie- ja liikenneministeriötä. Hänestä tuli Belgian hallituksen pääministeri vuonna 1884 ja tämän tehtävän aikana, joka kesti vuoteen 1894 saakka, hän sai hyväksytyksi ensimmäiset Belgian sosiaalilait. Hänellä oli myös merkittävä rooli Belgian Kongon hankkimisessa ja sen kehittämisessä. == Lähteet == Luokka:Nobelin rauhanpalkinnon saajat Luokka:Belgian pääministerit Luokka:Vuonna 1829 syntyneet Luokka:Vuonna 1912 kuolleet
Akuji the Heartless

Akuji the Heartless on Crystal Dynamicsin kehittämä toimintapeli, jonka Eidos Interactive on julkaissut vuonna PlayStationille. == Juoni == Pelin alussa kerrotaan tapahtumista Mamorassa, jossa suuret valtasuvut taistelevat vallasta. Voodoopappi Murat aikoo naittaa poikansa Akujin Kesholle, Tankon heimon vanhimmalle tyttärelle tuodakseen rauhan, mutta voodoopappi Orad, Muratin vanhempi poika, murhaa Akujin hänen hääpäivänään. Oradin kätyrit repivät Akujin sydämen tämän rinnasta ja kiroavat vielä toimivan sydämen. Akujin ruumis heitetään helvettiin. Tästä varsinainen peli alkaa. Akuji tapaa helvetissä paroni Samedin, kuoleman hengen. Akuji haluaa kostaa murhaajilleen ja palata takaisin Keshon luokse. Päästäkseen pois helvetistä takaisin Mamoraan hänen täytyy maksaa vero Samedille ja etsiä esi-isiensä henkiä. == Peli == Akujin täytyy kerätä esi-isien henkiä. Matkalla hän kohtaa kolme vartijaa ja tuhansia helvetin olentoja, jotka hänen täytyy voittaa. Pelissä voi kerätä voodoonukkeja (pidentävät terveysmittaria), loitsuja (uusia hyökkäyksiä), esi-isiä (tarvitaan, jotta pääsee seuraavaan maailmaan), sydämiä (palauttavat terveyttä) ja lisäelämiä. Akujilla on kentän alussa aina sapeli, mutta loitsuja keräämällä hän saa tehokkaampia hyökkäyksiä. Pelin ikäraja on 15 Euroopassa. == Aiheesta muualla == * Luokka:Eidos Interactiven videopelit Luokka:Toimintaseikkailupelit Luokka:PlayStation-pelit Luokka:Vuoden 1999 videopelit
Silke Möller

Silke Möller (o.s. Gladisch, s. 20. kesäkuuta 1964 Stralsund, Mecklenburg-Etu- Pommeri, Saksa) on saksalainen entinen pikajuoksija, joka edusti Itä-Saksaa 1980-luvulla. Hän oli yksi maailman nopeimmista naisjuoksijoista ja Itä-Saksan 4 × 100 metrin viestijoukkueen jäsenistä 1980-luvulla. Möller oli juoksemassa 4 × 100 metrin viestin maailmanennätystä 41,37 Sabine Riegerin, Marlies Göhrin ja Ingrid Auerswaldin kanssa. Hän voitti maailmanmestaruuden 100 metrillä ja 200 metrillä Rooman MM-kilpailuissa 1987 ja sai hopeaa 4 × 100 metrin viestissä. Hänet valittiin Itä-Saksan Vuoden urheilijaksi vuonna 1987. Möller saavutti olympiahopeaa 4 × 100 metrin viestissä 1988 Soulissa. Hän oli epäiltynä doping-skandaalissa Katrin Krabben ja Grit Breuerin kanssa vuonna 1992, mutta vuotta myöhemmin hänet vapautettiin syytöksistä Kansainvälisen Yleisurheiluliiton (IAAF) päätöksellä. Ennen vuoden 1992 olympialaisia hän lopetti urheilu-uransa. == Muita saavutuksia == * 1981 nuorten EM-kultaa 4 × 100 metrin viestissä (43,77) * 1983 MM-kultaa 4 × 100 metrin viestissä (42,59) yhdessä Marita Kochin, Ingrid Auerswaldin ja Marlies Göhrin kanssa * 1985 Euroopan cupin voitto 4 × 100m viestissä * 1986 EM-kultaa 4 × 100 metrin viestissä (41,84) yhdessä Sabine Güntherin, Ingrid Auerswaldin ja Marlies Göhrin kanssa, pronssia 200 metrillä (22,49), 4. sija 100 metrillä (11.09) * 1987 Euroopan cupin voitto 200 metrillä (22,09) * 1989 maailmancupin voitto 200 metrillä ja 4 × 100 metrin viestissä * 1990 EM-hopeaa 100 metrillä (11,10) ja EM-kultaa 4 × 100 metrin viestissä (41,68) Katrin Krabben, Sabine Güntherin ja Kerstin Behrendtin kanssa Luokka:Itäsaksalaiset pikajuoksijat Luokka:Itäsaksalaiset olympiamitalistit Luokka:Vuonna 1964 syntyneet Luokka:Elävät henkilöt
Buza

Buza on Luoteis-Venäjän Novgorodin alueen taistelutaitoihin pohjaava taistelulaji. Buzaan sisältyy aseettomien tekniikoiden lisäksi asetekniikoita, joissa käytetään keskiaikaisia aseita. Lisänsä tuovat myös ”sotatanssit”. == Aiheesta muualla == *Virallinen sivusto Luokka:Taistelulajit Luokka:Venäläinen kulttuuri‎
Desentralisaatio

Desentralisaatio eli hajautuspolitiikka tarkoittaa päätöksenteon ja hallinnon hajottamista lähemmäksi kansalaisia. Sillä tarkoitetaan myös valtion laitosten hajasijoittamista eri puolelle maata. Suomessa sanaa käytetään yleensä julkishallinnossa."Yrityksen tietojätti", sivu 106. Business Books, 1989 Termiä käytetään kuitenkin eri tieteissä, kuten insinööritieteissä, logistiikassa, politiikan tutkimuksessa, sosiologiassa ja taloustieteissä. Anarkistit kannattavat usein poliittisen vallan täydellistä desentralisaatiota.An Anarchist FAQ, http://infoshop.org/page/AnarchistFAQSectionI5 ==Katso myös== *Aluepolitiikka *Hajasijoitus *Hajauttaminen == Lähteet == Luokka:Hallinto
Atte Saunamäki

Atte Saunamäki (s. 6. syyskuuta 1976 Turku) on entinen suomalainen jääkiekkoilija. Hän oli pelipaikaltaan laitahyökkääjä. ==Ura== Saunamäki on edustanut koko uransa turkulaista TuToa SM-liigassa, jääkiekon I-divisioonassa ja Mestiksessä. Saunamäki oli loukkaantuneena pahan polvivamman takia koko kauden 2003–2004, eikä pelannut peliäkään. Hän pelasi TuTon edustusjoukkueessa kaudesta 1995–1996 alkaen, ja oli viimeinen liigavuosilta jäljellä ollut pelaaja. Hän oli "TuTo-hengen" ruumiillistuma, "käsite Mestiksessä ja esimerkillinen pelaaja joukkueen nuorisokaartille". Saunamäki tunnettiin voimapelaajana, joka usein kunnostautui pudotuspeleissä – kaudella 2006–2007 Saunamäki oli TuTon paras pistemies pudotuspeleissä. Saunamäki on pelannut urallaan myös kaksi B-maaottelua. Uran loppumisesta ei ole tullut virallista päätöstä, mutta kaudella 2007–2008 Saunamäki ei pelannut. Ammatiltaan Saunamäki on talonmies. == Seuraura == 1995–1996 TuTo SM-liiga 3 0 0 0 0 – – – – – 1996–1997 TuTo I-divisioona 26 1 1 2 16 – – – – – 1997–1998 TuTo I-divisioona 44 4 11 15 60 3 0 0 0 4 1998–1999 TuTo I-divisioona 46 3 6 9 112 8 3 1 4 8 1999–2000 TuTo I-divisioona 42 8 9 17 16 – – – – – 2000–2001 TuTo Mestis 36 14 7 21 12 11 2 5 7 2 2001–2002 TuTo Mestis 43 20 17 37 30 4 2 0 2 2 2002–2003 TuTo Mestis 25 6 7 13 20 – – – – – 2003–2004 loukkaantunut/ei pelannut 2004–2005 TuTo Mestis 33 5 9 14 38 8 2 2 4 4 2005–2006 TuTo Mestis 44 14 16 30 52 6 3 2 5 8 2006–2007 TuTo Mestis 42 14 16 30 38 8 4 3 7 8 10 kautta YHTEENSÄ I-div/Mestis 381 89 99 188 394 48 16 13 29 36 1 kausi YHTEENSÄ SM- liiga 3 0 0 0 0 – – – – – ==Saunamäen saavutukset== * Mestis-hopeaa (2000–2001) * Mestis-pronssia (2004–2005) * Mestis-pronssia (2005–2006) * Eniten jäähyjä kaudella 1998–1999 (112 minuuttia) * Osallistunut 2001 B-maajoukkueen kansainväliseen turnaukseen Unkarissa * Kuukauden Mestis- pelaaja maaliskuussa 2005 * TuTon paras pistemies pudotuspeleissä (8 ottelussa 4+3=7 pistettä) kaudella 2006–2007 ==Lähteet== * TuTon pelaajasivusto * * TuTo Hockey 2006–2007 -kausikirja (s. 46) ===Viitteet=== Luokka:Suomalaiset jääkiekkoilijat Luokka:Vuonna 1976 syntyneet Luokka:Elävät henkilöt
Weierstrassin elliptinen funktio

Weierstrassin elliptinen funktio meromorfinen funktio, joka on yksinkertaisin esimerkki elliptisestä funktiosta. Erotuksena Jacobin elliptisistä funktioista, Weierstrassin elliptisellä funktiolla on kussakin perussuunnikkaassaan vain yksi kaksinkertainen napa. Näitä funktioita nimitetään myös ℘-funktioiksi, jossa on käsinkirjoitettu p (Unicode-merkki U+2118). Funktio on nimetty saksalaisen matemaatikon, Karl Weierstrassin mukaan. :\wp(z) = \frac{1}{z^2} + \sum_{(m,n) e(0,0)} \frac{1}{(z - 2m\omega_1 - 2n\omega_2)^2} - \frac{1}{(2m\omega_1 + 2n\omega_2)^2}, missä \omega_1 ja \omega_2 ovat funktion jaksot ja \omega_1/\omega_2 otin \mathbb{R}. Usein merkitään \Omega_{nm} = m2\omega_1 + n2\omega_2, jolloin \Omega_{nm}/2 on funktion perussuunnikas. Funktion derivaatalle saadaan lauseke :\wp'(z) = -2\sum_{(m,n)\in \mathbb{Z}^2} \frac{1}{(z - 2m\omega_1 + 2n\omega_2)^3}, joka on selvästi pariton funktio, eli \wp'(-z) = -\wp'(z). Myös \wp(z) itse on pariton. Koska Weierstrassin funktio on kaksijakoinen, :\begin{cases} \wp(x + 2\omega_1) = \wp(x)\\\ \wp(y + 2\omega_2) = \wp(y) \end{cases}. Weierstrassin elliptinen funktio toteuttaa differentiaaliyhtälön :(\wp')^2 = 4(\wp(z))^3 - g_2 \wp(z) - g_3. Merkitsemällä x = \wp(z) ja y = \wp'(z) nähdään, että tämä differentiaaliyhtälö on elliptinen käyrä. Yhtäpitävästi voidaan kirjoittaa myös integraaliesitys :z = \int_{\wp(z)}^\infty \sqrt{4t^2 - g_2t -g_3}\;dt. == Kaavoja == *Summakaava :\wp(z + y) = \frac{1}{4}\Big(\frac{\wp'(z) - \wp'(y)}{\wp(z) - \wp(y)}\Big)^2 - \wp(z) - \wp(y) *Argumentin kaksinkertaistuskaava saadaan helposti summakaavasta :\wp(2z) = \frac{1}{4}\Big(\frac{\wp(z)}{\wp'(z)}\Big)^2 - 2\wp(z) *Origon lähellä funktiota voidaan approksimoida Laurentin sarjalla :\wp(z) = \frac{1}{z^2} + \frac{1}{20}g_2z^2 + \frac{1}{28}g_3z^4 + \mathcal{O}(z^6) :\wp'(z) = -\frac{2}{z^3} + \frac{1}{10}g_2z + \frac{1}{7}g_3z^3 + \mathcal{O}(z^5) == Aiheesta muualla == *Weierstrassin elliptinen funktio MathWorldissa Luokka:Elliptiset funktiot Luokka:Algebralliset käyrät